নিজস্ব প্রতিবেদন: বিজেপির মিছিলে দুষ্কৃতী হামলার ঘটনায় দিলীপ ঘোষকে ফোন করে খোঁজখবর নিলেন অমিত শাহ। দিলীপের সঙ্গে মিনিট দশেক কথা বলেন বিজেপির সর্বভারতীয় সভাপতি। তাঁর কাছ থেকে গোটা ঘটনাটি জানতে চান অমিত। লিখিত রিপোর্ট পাঠাতে নির্দেশ দেন অমিত। সেই মতো লিখিত রিপোর্ট পাঠিয়েছে রাজ্য বিজেপি। বিজেপির আহত নেতাকর্মীদের ব্যাপারেও খোঁজ নিয়েছেন অমিত। সর্বভারতীয় সভাপতির কাছে রাজ্যে রাষ্ট্রপতি শাসন জারির দাবি করেছেন দিলীপ ঘোষ। একইসঙ্গে আসন্ন বিশ্ব বঙ্গ বাণিজ্য সম্মেলনে কেন্দ্রীয়মন্ত্রীদের যাতে পাঠানো না হয়, সেই আবেদনও করেন দিলীপ।  এদিনই আবার রাজ্যপালকে ফোন নালিশ করেছেন দিলীপ ঘোষ। এরপর গান্ধী মূর্তির পাদদেশে অবস্থা বিক্ষোভ শুরু করে রাজ্য বিজেপি। দিলীপ ঘোষদের সঙ্গে সেখানে যোগ দেন কেন্দ্রীয় মন্ত্রী অর্জুন রাম মেঘওয়াল ও বিজেপি নেতা মুকুল রায়।